- Jeg er litt forundret, sier bryggeriforeningens direktør.

Ølmerker med høyere alkoholprosent selges nå til lavere priser på Vinmonopolet enn øl med lavere alkoholprosent i butikker. Det hevder Bryggeri- og drikkevareforeningen ifølge Finansavisen.

- Jeg er litt forundret over at det er nettopp Vinmonopolet som går i bresjen for denne prisreduksjonen, sier bryggeriforeningens direktør Petter Nome til avisa.

Han sier han frykter at dette kan føre til priskrig på øl også i dagligvarebutikkene.

Også ølbrygger Sverre Orm Øverland i Nøgne Ø mener å se tegn på at prisene på øl er under press.

I motsetning til andre varer, der utsalgsprisene kan endres flere ganger i uken, kan prisene på øl bare endres to ganger i året, påpeker Finansavisen. Som regel skjer det i februar og juli. Systemet er innført nettopp for å unngå prispris på øl.

Professor Runar Døving, som underviser ved Høyskolen Kristiania, har overfor Dagbladet tatt til orde for at en priskrig på øl kan være veien å gå for Rema 1000 for å gjenvinne markedsandeler. Døving mener literprisen på øl bør ligge på 40 kroner, ikke 60 til 100 kroner som i dag.

Les også:

Halvparten av asylbarn med midlertidig opphold har forsvunnet